## Zakon o izmjenama i dopunama Zakona o plovidbi unutarnjim vodama

### NN 151/2003 (24.9.2003.), Zakon o izmjenama i dopunama Zakona o plovidbi unutarnjim vodama

# HRVATSKI SABOR

2182

Na teme­lju
članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O PLOVIDBI UNUTARNJIM VODAMA

Proglašavam
Zakon o izmjenama i dopunama Zakona o plovidbi unutar­njim vodama, koji je
donio Hrvatski sabor na sjednici 11. rujna 2003.

Broj:
01-081-03-3114/2
Zagreb, 16. rujna 2003.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O PLOVIDBI UNUTARNJIM VODAMA

Članak
1.

U Zakonu o plovidbi unutarnjim vodama (»Narodne
novine«, br. 19/98.) u članku 3. iza riječi: »običaji« briše se točka i dodaju
riječi: »iz područja unutarnje plovidbe«.

Članak 2.

U članku 4. točka 3. mijenja se i glasi:

»3) *plovni put* je pojas na unutarnjim vodama
propisane dubine i širine i drugih gabarita, koji je uređen, obilježen i
otvoren za sigurnu plovidbu, osim na plovnom putu u zaštićenim dijelovima
prirodeprema posebnom zakonu«.

Točka 5. mijenja se i glasi:

»5) *brod* u unutarnjoj plovidbi, osim ratnog
broda, je plovilo duljine od 15 metara i više, ili čija je najveća istisnina 15
tona i više, ili je osposobljeno za prijevoz više od 12 putnika, kao i tegljač
i potiskivač, te plovilo opremljeno za pokretanje bočnog sustava bez obzira na
njihovu duljinu i istisninu«.

U točki 10. riječi: »namijenjeno za razne potrebe«
zamjenjuju se riječima: »nije namijenjeno za plovidbu«.

Točka 11. mijenja se i glasi:

»11) *čamac* je plovilo duljine manje od 15 m,
ili plovilo čija je najveća istisnina manja od 15 t, osim tegljača, potiskivača
i plovila osposobljenog za prijevoz više od 12 putnika bez obzira na njihovu
duljinu ili istisninu«.

Točka
13. mijenja se i glasi:

»13) *tegljač*
je brod posebno opremljen i građen za tegljenje drugih brodova«.

Iza
točke 13. dodaje se točka 13.a koja glasi:

»13. a)
*potiskivač* je brod posebno opremljen i građen za potiskivanje drugih
brodova«.

U točki
14. iza riječi: »uređaj« dodaju se riječi: »i posebno je opremljen da bude
tegljen«.

U točki
15. iza riječi: »uređaj« dodaju se riječi: »i posebno je građen i opremljen da
bude potiskivan«.

U točki
16. iza riječi: »tereta« dodaju se riječi: »u tankovima«.

U točki
22. iza riječi: »vlasnik broda« dodaju se riječi: »ili svaka osoba s kojom, ili
u ime koje je zaključen neki ugovor o prijevozu stvari u unutarnjoj plovidbi s
naručiteljem«.

Iza
točke 39. dodaje se točka 40. koja glasi:

»40) *rasprema*
je privremeno povlačenje plovila iz plovidbe i njegovo stacioniranje na
određenom dijelu unutarnjih voda Republike Hrvatske.«

Članak
3.

Članak
5. mijenja se i glasi:

»Sigurnost
plovidbe podrazumijeva skup uvjeta i mjera kojima moraju udovoljavati plovidba,
plovni putovi i luke, brodovi i druga plovila i posada na plovilima.«

Članak
4.

Članak
6. mijenja se i glasi:

»Brodar,
te pravna osoba koja upravlja lukom, kapetanija kao tijelo nadležno za poslove
sigurnosti plovidbe i Agencija za plovne putove unutarnjih voda, dužni su
organizirati i trajno nad­zirati obavljanje poslova koji se odnose na sigurnost
plovidbe, te s tim u svezi voditi evidencije i upisnike s propisanim podacima.«

Članak
5.

U
članku 8. stavak 1. briše se.

U
stavku 3. koji postaje stavak 2. riječ: »uređuje« zamjenjuje se riječju:
»razvrstava«, a iza riječi: »plovnosti određenoj« dodaje se riječ:
»međunarodnim«.

U
stavku 5. koji postaje stavak 4. riječi: »prethodno mišljenje« zamjenjuju se
riječima: »prethodna suglasnost«.

Članak
6.

Članak
10. mijenja se i glasi:

»(1)
Gradnja plovnih putova na unutarnjim vodama podrazumijeva gradnju plovnih
putova na vodotocima, gradnju kanala, regulaciju vodotoka radi povećanja razine
plovnosti na posto­jećim plovnim putovima (na veću klasu plovnosti) uključujući
gradnju objekata sigurnosti plovidbe za poboljšanje uvjeta plovid­be.

(2)
Poslovi gradnje plovnih putova u smislu ovoga Zakona su izrada programa i
planova gradnje plovnih putova, vođenje projekata i istraživačkih radova,
stručna ocjena studija i projekata, otkup i izvlaštenje zemljišta i objekata,
ustupanje radova gra­đenja, organizacija stručnog nadzora i kontrole građenja
organizacija tehničkih pregleda i primopredaje izgrađenih plovnih putova i
objekata sigurnosti plovidbe na korištenje, održavanje i upravljanje, i drugi
poslovi vezani za gradnju plovnih putova, a obavljaju se u skladu sa Zakonom o
gradnji.

(3)
Gradnja novih i uređenje postojećih plovnih putova na višu razinu plovnosti
prema mjerilima iz članka 8. ovoga Zakona, uključujući gradnju objekata
sigurnosti plovidbe namijenjenih za poboljšanje uvjeta plovidbe iz članka 13.
stavka 2. točke 1. ovoga Zakona utvrđuju se petogodišnjim planom razvitka
plovnih putova unutarnjih voda u skladu sa Strategijom prometnog razvitka
Republike Hrvatske, Strategijom razvitka riječnog prometa, prostornim planovima
i Vodnogospodarskom osnovom Republike Hrvatske.

(4)
Petogodišnji plan iz stavka 3. ovoga članka s utvrđenim iznosima i izvorima
sredstava za njegovo ostvarivanje donosi Hrvatski sabor na prijedlog Vlade
Republike Hrvatske.«

Članak
7.

Članak
11. mijenja se i glasi:

»(1)
Tehničko održavanje unutarnjih plovnih putova i objekata sigurnosti plovidbe
obuhvaća izvođenje radova kojima se osiguravaju mjerila plovnosti razvrstanih
plovnih putova u skladu sa člankom 9. ovoga Zakona.

(2)
Poslovi tehničkog održavanja plovnih putova i objekata sigurnosti su:

1.
planiranje održavanja i obilježavanja plovnog puta,

2.
snimanje plovnog puta s izradom odgovarajuće tehničke dokumentacije,

3. održavanje
kinete plovnog puta,

4. održavanje
objekata sigurnosti plovidbe za tehničko poboljšanje uvjeta plovidbe,

5.
postavljanje i održavanje objekata sigurnosti plovidbe za obilježavanje i
signalizaciju,

6.
uklanjanje plutajućih i potonulih predmeta koji ugrožavaju sigurnost plovidbe
iz plovnog puta,

7.
interventno održavanje kinete plovnog puta po nalogu inspektora nadležnog za
sigurnost plovidbe na unutarnjim vodama,

8.
stručno tehnički nadzor i izvještavanje nadležnih kapetanija o stanju plovnog
puta i objekata sigurnosti plovidbe.

(3)
Radovi na uređenju i tehničkom održavanju plovnih putova i objekata sigurnosti
plovidbe obavljaju se na temelju godišnjeg programa radova, u skladu s propisom
o tehničkom održavanju.

(4)
Godišnji program radova za uređenje i tehničko održavanje plovnih putova i
objekata sigurnosti plovidbe donosi ministar uz prethodnu suglasnost Državne
uprave za vode. Godišnji program radova iz ovoga stavka mora biti usklađen s
Planom upravljanja vodama.

(5)Pravilnik
o tehničkom održavanju unutarnjih plovnih putova i objekata sigurnosti plovidbe
iz stavka 2. ovoga članka propisuje ministar uz prethodnu suglasnost Državne
uprave za vode i Ministarstva zaštite okoliša i prostornog uređenja.«

Članak
8.

Iza
članka 11. dodaje se članak 11.a koji glasi:

»Članak
11.a

Za
uređenje plovnih putova na rijekama i jezerima, građenje umjetnih kanala i
drugih građevina za plovidbu, prilikom dodjele koncesija shodno članku 143.
Zakona o vodama, potrebno je ishoditi prometnu suglasnost ministarstva, uz
prethodno stručno mišljenje Agencije za plovne putove unutarnjih voda.«

Članak 9.

U članku 12. stavku 2. riječi: »ravnatelj Državne
uprave za vode« zamjenjuju se riječju: »ministar«, a iza riječi: »suglasnost«
dodaju se riječi: »Državne uprave za vode«.

Stavak 3. se briše.

Članak 10.

U članku 13. stavku 3. iza riječi: »plovidbu« dodaju
se riječi: »Agencija je dužna dojaviti kapetaniji, a kapetanija objaviti
priopćenjem brodarima«, riječi: »putem glasila namijenjenog za brodare« brišu
se.

Stavak 4. mijenja se i glasi:

»(4) Obilježavanje i postavljanje objekata sigurnosti
plovidbe iz stavka 2. točke 2. ovoga članka utvrđuje se planom obilje­žavanja,
a obavlja u skladu s godišnjim programom obilje­žavanja plovnih putova.«

Iza stavka 4. dodaju se stavci 5. i 6. koji glase:

»(5) Plan obilježavanja plovnih putova donosi
ministar na prijedlog Agencije uz prethodno mišljenje nadležnih kapetanija.

(6) Godišnji program obilježavanja plovnih putova
utvrđuje Upravno vijeće Agencije za plovne putove.«

Članak 11.

U članku 14. stavci 1. i 2. brišu se.

U dosadašnjem stavku 3. koji postaje stavak 1. riječ:
»obilježavanja« zamjenjuje se riječima: »iz članka 11. i 13. ovoga Zakona«.

Dosadašnji stavak 4. koji postaje stavak 2. mijenja
se i glasi:

»(2) Uvjete iz stavka 2. ovoga članka propisuje
ministar.«

Članak 12.

U članku 15. stavak 1. se briše.

Dosadašnji stavak 2. postaje stavak 1.

U dosadašnjem stavku 3. koji postaje stavak 2.
riječi: »stav­ka 2.« zamjenjuju se riječima: »stavka 1.«, a riječ:
»Ministarstvo« zamjenjuje se riječju: »Agencija«.

Članak 13.

Članak 16. mijenja se i glasi:

»(1) Poslovi kontrole i praćenja stanja plovnih
putova čine osobito: radioslužbe, motrenje, riječni informacijski sustav
(CRORIS) i ophodnje koji se provode radi zaštite ljudskih života i sigurnosti
plovidbe.

(2) Nadzor i praćenje prometa i stanja plovnih putova
obav­lja Agencija za plovne putoveunutarnjih voda.

(3) Propis o uvjetima, opremi, obvezi nadzora i
praćenja iz stavka 1. ovoga članka donosi ministar.«

Članak 14.

Iza članka 17. dodaje se članak 17.a koji glasi:

»Članak 17.a

(1) Skelski prijelaz je dio unutarnjih voda s
izgrađenim i uređenim prilaznim putovima opremljenim za sigurno prilaženje,
ukrcaj i iskrcaj osoba, životinja i stvari namijenjenim za poprečno prevoženje
skelom.

(2)
Skelski prijelaz mogu uspostaviti fizičke ili pravne osobe za vlastite potrebe,
te jedinice lokalne samouprave za javni pri­jevoz radi prometnog povezivanja
susjednih obala i prometnica.

(3)
Skelski prijelaz može se uspostaviti na temelju suglasnosti Državne uprave za
vode, uz prethodno mišljenje kapetanije i tijela nadležnog za cestovni promet u
jedinici područne (regionalne) samouprave, sukladno posebnim propisima.

(4)
Rješenje kojim se odobrava uspostava skelskog prijelaza za osobne potrebe
donosi nadležni ured državne uprave u jedinicama područne (regionalne)
samouprave, na čijem se području namjerava uspostaviti skelski prijelaz, a
rješenje kojim se odobrava uspostava skelskog prijelaza za javni prijevoz
donosi Ministarstvo.

(5)
Protiv rješenja iz stavka 4. ovoga članka koje donosi nadležni ured državne
uprave u jedinicama područne (regionalne) samouprave može se izjaviti žalba
koja se podnosi Ministarstvu pomorstva prometa i veza, a protiv rješenja koje
je donijelo Ministarstvo za uspostavu skelskog prijelaza za javni prijevoz, može
se izjaviti žalba koja se podnosi Vladi Republike Hrvatske.

Članak
15.

U članku
19. stavku 1. iza riječi: »točke 1.« dodaju se riječi: »i 2.«.

Stavak 2. se briše.

U dosadašnjem stavku 3. koji postaje stavak 2.
riječi: »stav­ka 2.« zamjenjuju se riječima: »stavka 1.«.

Članak 16.

Iza članka 19. dodaje se Glava II.a i članci 19.a do
19.k koji glase:

»GLAVA II.a

AGENCIJA ZA PLOVNE PUTOVE

Članak 19.a

(1) Ovim Zakonom osniva se Agencija za plovne putove
unutarnjih voda, (u daljnjem tekstu: Agencija) kao ustanova.

(2) Sjedište Agencije je u Zagrebu.

(3) Zadaća Agencije je gradnja plovnih putova u
svojstvu investitora po posebnim propisima, obavljanje poslova tehničkog održavanja
i obilježavanja plovnih putova i objekata sigurnosti plovidbe, sa svrhom
upravljanja plovnim putovima u smislu osiguranja plovnosti, sigurnosti plovidbe
i upravljanja plovidbom.

(4) Za preuzete obveze Agencija odgovora cijelom
svojom imovinom, a Republika Hrvatska solidarno i neograničeno.

Članak 19.b

(1) Osnivačka prava Republike Hrvatske nad Agencijom
ostvaruje Vlada Republike Hrvatske.

(2) Inspekcijski nadzor nad zakonitošću rada
Agencije, obav­lja Ministarstvo.

Članak 19.c

(1) Djelatnost Agencije obuhvaća poslove:

1. gradnje i uređenja plovnih putova unutarnjih voda
određenih člankom 10. stavkom 2. ovoga Zakona,

2. tehničkog održavanja unutarnjih plovnih putova i objekata
sigurnosti plovidbe određenih u članku 11. ovoga Zakona,

3. osposobljavanja postojećih plovnih putova i
objekata sigurnosti unutarnje plovidbe onesposobljenih zbog elementarnih
nepogoda i drugih iznimnih događaja, na razinu plovnosti utvr­đenu za određeni
plovni put, određenih u članku 12. ovoga Zakona,

4.
obilježavanja plovnog puta i održavanje objekata sigurnosti iz članka 13. ovoga
Zakona,

5.
upravljanja i gospodarenja plovnim putovima unutarnjih voda,

6.
kontrole i praćenje prometa i stanja plovnih putova u skladu sa člankom 16.
ovoga Zakona, te davanja prethodnih mišljena za prometne suglasnosti.

(2)
Obavljanje poslova iz stavka 1. točke 2., 3. i 4. ovoga članka Agencija može
ugovorom na temelju javnog natječaja povjeriti pravnim osobama, u skladu s
propisima, koje ispunjavaju propisane uvjete o tehničkoj i kadrovskoj
osposobljenosti za obavljanje pojedine djelatnosti.

(3)
Uvjete o tehničkoj i kadrovskoj osposobljenosti iz stavka 2. ovoga članka
propisuje ministar.

(4) Ako
Agencija u obavljanju svoje djelatnosti ostvari dobit, sredstva dobiti moraju
se koristiti za razvoj vlastite djelatnosti.

(5) U
obavljanju djelatnosti iz stavka 1. ovoga članka Agencija osigurava
tehničko-tehnološko jedinstvo sustava plovnih putova provedbom Plana razvitka
plovnih putova unutarnjih voda (petogodišnji plan razvitka plovnih putova iz
članka 10. stavka 3. i 4.) i obavljanje poslova zaštite okoliša od utjecaja
plovidbe.

Članak
19.d

(1)
Imovinu Agencije čine sredstva za osnivanje i početak rada koja se osiguravaju
u državnom proračunu, te plovila, oprema i sredstva namijenjena za snimanje,
održavanje, obilježavanje, i nadzor plovnih putova Ministarstva, koja se
sukladno ovom Zakonu prenose Agenciji.

(2)
Izvori sredstava za obavljanje djelatnosti Agencije su:

1.
prihodi od djelatnosti Agencije,

2. državni
proračun,

3.
naknade za korištenje plovnih putova i objekata sigurnosti plovidbe, u svrhu
plovidbe,

4.
ostali izvori u skladu sa zakonom.

Članak
19.e

Tijela
upravljanja Agencijom su:

1.
Upravno vijeće,

2.
Direktor.

Članak
19.f

(1)
Agencijom upravlja Upravno vijeće.

(2)
Upravno vijeće ima 7 članova koje na prijedlog ministra, imenuje i razrješuje
Vlada Republike Hrvatske.

(3)
Vlada Republike Hrvatske na prijedlog ministra imenuje članove i to:

1.
jednog predstavnika ministarstva pomorstva, prometa i veza,

2.
jednog predstavnika ministarstva zaštite okoliša i prostornog uređenja,

3.
jednog predstavnika ministarstva za javne radove, obnovu i graditeljstvo,

4.
jednog predstavnika ministarstva financija,

5.
jednog predstavnika ministarstva poljoprivrede,

6.
jednog predstavnika Državne uprave za vode,

7.
jednog predstavnika »Hrvatskih voda«.

(4)
Mandat članova upravnog vijeća je četiri godine. Ista osoba može biti ponovno
imenovana za člana Upravnog vijeća.

Članak
19.g

(1)
Upravno vijeće ima predsjednika kojeg biraju članovi tog vijeća.

(2)
Članovi upravnog vijeća imaju pravo na naknadu za rad u Upravnom vijeću u
skladu sa Statutom Agencije.

(3)
Članom Upravnog vijeća ne može biti osoba koja je u poslovnom odnosu s
Agencijom.

(4)
Nadležnost Upravnog vijeća utvrđuje se ovim Zakonom, Statutom Agencije i drugim
propisima.

Članak
19.h

(1)
Upravno vijeće:

1.
donosi Statut Agencije,

2.
donosi opće akte Agencije i druge akte sukladno ovome Zakonu i drugim
propisima,

3. utvrđuje prijedlog akta o razvrstaju i otvaranju
plovnih putova,

4. utvrđuje nacrt prijedloga petogodišnjeg plana
razvitka plov­nih putova unutarnjih voda,

5. utvrđuje nacrt prijedloga godišnjeg programa rada
za uređenje i tehničko održavanje plovnih putova i objekata sigurnosti
plovidbe,

6. utvrđuje prijedlog programa za osposobljavanje
plovnih putova,

7. donosi godišnji plan i operativni godišnji program
rada Agencije,

8. donosi godišnji financijski plan Agencije,

9. odlučuje o zaduživanju i preuzimanju obveza
Agencije iznad iznosa za koji je ovlašten direktor Agencije,

10. donosi odluke o provođenju osnovnih smjernica
poslovanja Agencije,

11. donosi odluku o raspisivanju javnog natječaja za
povjeravanje poslova iz članka 19.c ovoga Zakona, ukoliko zbog ekonomičnosti
ocijeni da ih neće obavljati sama,

12. usvaja financijsko i poslovno godišnje izvješće o
radu, te ih podnosi Vladi Republike Hrvatske na suglasnost,

13. utvrđuje periodična izvješća o stanju i
sigurnosti plovnih putova i dostavlja ih Ministarstvu,

14. odobrava izvješća direktora,

15. raspisuje natječaj za izbor direktora Agencije,

16. utvrđuje prijedlog za imenovanje i razrješenje
direktora Agencije,

17. obavlja i druge poslove i zadatke utvrđene ovim
Zakonom, Statutom i općim aktima Agencije.

(2) Akti iz stavka 1. točke 2. – 10. i točke 14.
ovoga članka donose se uz prethodnu suglasnost ministra.

Članak 19.i

(1) Upravno vijeće može odlučivati na sjednicama na
kojima je nazočna natpolovična većina svih članova vijeća.

(2) Odluke se donose većinom glasova nazočnih članova
vijeća.

(3)
Iznimno od stavka 2. ovoga članka za donošenje odluka o pitanjima iz članka
19.h točke 1., 2.,  4., 7., 8., 9., 10.,
12., 13., 16., ovoga Zakona potrebna je dvotrećinska većina glasova svih
članova Vijeća.

Članak
19.j

(1)
Statut Agencije obavezno sadrži odredbe kojima se uređuju:

1.
osnove unutarnjeg ustrojstva,

2.
ovlasti i način odlučivanja pojedinih tijela i direktora, uvjeti koje mora
ispunjavati osoba koja se imenuje za direktora,

3.
ograničenja stjecanja, opterećivanja i otuđivanja nekretnina i druge imovine,

4.
način i uvjeti raspolaganja sredstvima,

5.
način ostvarivanja odnosa s jedinicama područne (regionalne) samouprave u
pitanjima upravljanja plovnim putovima,

6.
način ostvarivanja javnosti rada te druga pitanja za koja je ovim Zakonom ili
drugim zakonom određeno da se uređuju Statutom.

(2)
Statut Agencije donosi Upravno vijeće Agencije, a suglasnost daje Vlada
Republike Hrvatske.

Članak
19.k

(1)
Voditelj poslovanja Agencije je direktor.

(2)
Direktora imenuje i razrješuje Vlada Republike Hrvatske na prijedlog Upravnog
vijeća.

(3)
Direktor se imenuje na vrijeme od 4 godine.

(4)
Direktor obavlja sljedeće poslove:

1.
organizira i vodi poslovanje, te je odgovoran za zakonitost rada Agencije,

2.
predstavlja i zastupa Agenciju,

3. poduzima
sve radnje u ime i za račun Agencije, sukladno Statutu Agencije,

4.
predlaže donošenje akata iz članka 19.h stavka 1. točke 2. – 8., ovoga Zakona,

5.
podnosi izvješće o poslovanju Agencije,

6.
utvrđuje prijedloge općih akata i ima druge ovlasti određene Statutom.«

Članak 17.

U
članku 27. stavku 1. iza riječi: »pristaništu« dodaju se riječi: »te okolišu«.

Članak 18.

U
članku 28. stavku 1. riječi: »plovnim putovima unutarnjih voda« zamjenjuju se
riječima: »unutarnjim vodama«.

Članak
19.

U
članku 30. stavku 1. riječi: »plovnog puta« zamjenjuju se riječima »unutarnjih
voda«.

U
stavku 2. riječi: »plovni put« zamjenjuju se riječima: »unutarnje vode«.

Članak
20.

Iza
članka 30. dodaje se članak 30.a koji glasi:

»Članak
30.a

(1)
Domaće plovilo u raspremi može boraviti na unutarnjim vodama Republike Hrvatske
na temelju odobrenja nadležne kapetanije i utvrđene sposobnosti za boravak u
raspremi. Odobrenje se izdaje na temelju zahtjeva vlasnika broda ili brodara, a
sposobnost plovila za boravak u raspremi utvrđuje Hrvatski registar brodova
prema odredbama Tehničkih pravila i o tome izdaje odgovarajuću ispravu.

(2)
Prilikom izdavanja odobrenja kapetanija će za plovila iz stavka 1. ovoga članka
odrediti mjesto i uvjete boravka te vrijeme boravka na unutarnjim vodama Republike
Hrvatske uz prethodnu suglasnost Državne uprave za vode.

(3) Za
boravak u raspremi domaća plovila plaćaju naknadu. Visinu naknade odrediti će
ministar.«

Članak
21.

U
članku 31. stavku 2. iza riječi: »Ministarstva« dodaju se riječi: »i uz
plaćanje naknade čiju visinu određuje ministar«.

Članak
22.

U
članku 34. stavku 1. iza riječi: »izdavanjem« riječi: »izvadaka iz« brišu se.

U
stavku 2. iza riječi: »brodskih isprava i« riječi: »izvadaka iz« brišu se.

Članak
23.

U
članku 53. stavku 3. iza riječi: »broda« brišu se riječi: »njegova sposobnost
za plovidbu«.

Članak
24.

U
članku 58. u uvodnoj rečenici riječi: »imati i voditi isprave i knjige i to«
brišu se.

U točki
1. na početku rečenice dodaju se riječi: »imati isprave i knjige«.

U točki
2. na početku rečenice dodaju se riječi: »imati isprave i knjige«, iza riječi:
»propisuje« dodaju se riječi: »ministar ili«, a iza riječi: »Registar« riječi:
»i objavljuje u posebnom izdanju Registra« brišu se.

U točki
3. na početku rečenice dodaju se riječi: »moraju voditi isprave i knjige«, a
riječi: »čiji sadržaj i oblik propisuje ministar« brišu se.

Iza
stavka 1. dodaju se stavci 2. i 3. koji glase:

»(2)
Ministar propisuje oblik, rokove valjanosti, mogućnosti produženja valjanosti i
uvjete pod kojima gube valjanost za isprave i knjige koje se izdaju na temelju
njegovih ovlasti, ako to nije propisano međunarodnim ugovorima.

(3)
Oblik, rokovi valjanosti, mogućnosti produženja valjanosti i uvjete pod kojima
gube valjanost za isprave i knjige koje izdaje Registar, propisuje Registar ako
nisu propisani među­narodnim ugovorima. Obrasci isprava i knjiga koje izdaje
Registar objavljuju se u posebnom izdanju Registra«.

Članak
25.

U
članku 62. stavku 2. iza riječi: »temelju« dodaju se riječi: »suglasnosti
Hrvatskih voda«, a ostatak teksta se briše.

Članak
26.

U
članku 67. stavku 3. riječi: »obavlja Registar« zamjenjuju se riječima: »može
obavljati Registar«.

Članak
27.

U
članku 68. stavku 3. iza riječi: »kapetanija« stavlja se zarez i dodaju se
riječi: »odnosno Registar«.

Članak
28.

U članku 70. stavku 1. riječi: »upravljanje čamcem«
zamjenjuju se riječima: »voditelja čamca«.

Članak 29.

U članku 83. stavak 2. briše se.

Članak 30.

Iza članka 83. dodaje se članak 83.a koji glasi:

»Članak 83.a

(1) Troškove povratnog putovanja člana posade broda
snosi brodar.

(2) Brodar ima pravo regresa za naplatu svih troškova
povratnoga putovanja od člana posade broda koji se bez odobrenja iskrcao s
broda i time svojom krivnjom doveo do prestanka zaposlenja ili koji se iskrcao
s broda zbog ozljede ili oboljenja koje je sebi prouzročio namjerno ili grubom
nepažnjom.

(3) Troškovi povratnog putovanja člana posade broda
obuhvaćaju troškove za stan, hranu i prijevoz člana posade od trenutka njegova
iskrcavanja s broda do trenutka njegova povrat­ka u luku ukrcavanja, odnosno u
mjesto njegova prebivanja.

(4) Povratno putovanje smatra se osiguranim i ako je
članu posade broda osiguran odgovarajući posao na brodu koji plovi u luku
njegova ukrcavanja.

(5) U slučaju iz stavka 4. ovoga članka članu posade
pripada naknada za posao koji je obavljao na brodu.

(6) Odredbe ovoga članka odnose se i na strance koji
su članovi posade hrvatskog broda.«

Članak 31.

U članku 116. stavku 1. točki 3. iza riječi:
»plovidbe« dodaju se riječi: »i ukloni s unutarnjih voda Republike Hrvatske«.

Članak 32.

U članku 127. stavak 1. mijenja se i glasi:

»(1) Čamci se upisuju u očevidnik koji vodi
kapetanija, odnosno njezina ispostava na čijem je području prebivalište,
odnosno sjedište fizičke ili pravne osobe vlasnika čamca, a plutajući objekti
se upisuju u očevidnik koji vodi nadležna kapetanija za plutajuće objekte koji
se nalaze na njezinom području.«

Članak 33.

U članku 148. stavku 1. dodaje se točka 5. koja
glasi:

»5) na okolišu nastalu uslijed sudara brodova«.

Članak 34.

U članku 204. uvodna rečenica stavka 1. mijenja se i
glasi:

»(1) Za štetu koju uzrokuje brod koji prevozi štetne
i/ili opasne tvari kao ulja, otpadna tekuća goriva i njihove smjese, otpadne
vode, druge otpadne tvari i druge slične predmete kao rasuti teret, za
izlijevanje ili izbacivanje tih tvari odgovara brodar ili vlasnik broda ako ne
dokaže da je izlijevanje odnosno izbacivanje tih tvari:«.

Članak 35.

U članku 206. stavku 1. točki 3. riječi: »507.
Jasenovac »zamjenjuju se riječima: »469. (ušće Velikog Struga)«, riječi:
»Bjelovarsko-bilogorske županije« brišu se, a iza riječi: »Vukovarsko-srijemske
županije« dodaju se riječi: »područja gradova i općina: Daruvar i Pakrac iz
Bjelovarsko-bilogorske županije«.

U točki
4. riječi: »507. Jasenovac« zamjenjuju se riječima: »469. (ušće Velikog
Struga)«, iza riječi: »Karlovačke županije« dodaju se riječi:
»Bjelovarsko-bilogorske županije (osim područja gradova i općina Daruvar i
Pakrac)«.

Članak
36.

U
članku 217. iza stavka 3. dodaje se stavak 4. koji glasi:

»(4)
Ako zapovjednik ne postupi po nalogu inspektora iz stav­ka 2. i 3. ovoga
članka, inspektor će nakon što rješenje postane izvršno pečaćenjem ili na drugi
pogodan način onemogućiti plovidbu, odnosno ukrcavanje, iskrcavanje ili
prekrcavanje stvari vlastitim uređajima.«

Članak
37.

U
članku 218. iza stavka 2. dodaje se stavak 3. koji glasi:

»(3) U
slučaju poduzimanja mjera iz stavka 2. ovoga članka inspektor će na licu mjesta
zabraniti pristajanje, uporabu operativ­ne ili druge obale, odnosno promet u
luci posebnom oznakom.«

Članak
38.

U
članku 221. iza stavka 2. dodaje se stavak 3. koji glasi:

»(3) U
slučaju poduzimanja mjera iz stavka 1. ovoga članka inspektor će na licu mjesta
narediti zatvaranje gradilišta posebnom oznakom.«

Članak
39.

U
članku 230. dodaju se stavci 2. i 3. koji glase:

»(2)
Novčanom kaznom u iznosu od 800,00 do 2000,00 kuna kaznit će se za plovidbeni
prekršaj odgovorna osoba u stranoj pravnoj osobi za radnje iz stavka 1. točke
1. –  5. ovoga članka.

3)
Novčanom kaznom u iznosu od 800,00 do 2000,00 kuna kaznit će se za plovidbeni
prekršaj zapovjednik stranog broda ili osoba koja ga zamjenjuje za radnje iz
stavka 1. točke 1. do 5. ovoga članka.«

Članak 40.

U
članku 231. stavku 1. dodaju se točke 13., 14. i 15. koje glase:

»13)
ako uspostavi skelski prijelaz suprotno odredbama član­ka 17.a ovoga Zakona,

14)  ako obavlja poslove iz članka 19.l stavka 1.
ovoga Zakona,

15)  ako na bilo koji način ošteti ili izvrši
bilo kakvu radnju u svezi s posebnom oznakom iz članaka 218. i 221. ovoga
Zakona.«

Članak
41.

U
članku 232. stavku 1. pod a) iza točke 4. dodaje se točka 5. koja glasi:

»5.)
ako obavlja plovidbu skelom na skelskom prijelazu koji nema odobrenje nadležne
kapetanije (članak 17.a).«

U
stavku 1. pod b) u točki 8. iza riječi u zagradi: »(članak 51. stavak 1)« dodaju
se riječi: »ili osobne isprave (brodarsku knjižicu, dozvolu za ukrcaj,
uvjerenje o osposobljenosti za uprav­ljanje čamcem, plovidbenu dozvolu i sl.)«.

Iza
točke 26. dodaje se točka 27. i 28. koje glase:

»27.
ako obavlja plovidbu skelom na skelskom prijelazu koji nema odobrenje nadležne
kapetanije (članak 17.a),

28. ako
ošteti ili izvrši bilo kakvu radnju u svezi s peča­ćenjem koje provede
inspektor iz članka 217. ovoga Zakona.«

U
stavku 2. iza riječi: »točke 2.« dodaje se broj: »8«.

Članak
42.

U
članku 233. stavku 2. iza riječi: »članak 79.« dodaju se riječi: »i 80.«

Članak 43.

Iza članka 234. dodaje se članak 234.a i 234.b koji
glase:

»Članak 234.a

Ako fizička i/ili pravna osoba obavlja bilo kakvu
radnju ili djelatnost u plovnom putu suprotno odredbi članka 11.a ovoga Zakona
kaznit će se novčanom kaznom i to:

– pravna osoba u novčanom iznosu od 2.000,00 do
80.000,00 kuna,

– fizička osoba u novčanom iznosu od 300,00 do
8.000,00 kuna.

Članak 234.b

(1) Agencija za plovne putove unutarnjih voda kaznit
će se kao pravna osoba novčanom kaznom u iznosu od 2.000,00 do 100.000,00 kuna
za prekršaje:

a) ako poslove tehničkog održavanja plovnih putova i
objekata sigurnosti plovidbe iz članka 11. stavka 1. i 2. ne obavlja u skladu
sa stavkom 3. istoga članka,

b) ako poslove obilježavanja iz članka 13. stavaka 1.
i 2. ne provodi u skladu sa stavkom 4. istoga članka.

(2) Odgovorna osoba u Agenciji za plovne putove
unutarnjih voda kaznit će se za prekršaje iz stavka 1. ovoga članka novčanom
kaznom u iznosu od 300,00 do 5.000,00 kuna.«

Članak 44.

(1) Vlada Republike Hrvatske imenovat će privremenog
direktora Agencije, na prijedlog ministra, u roku od 30 dana od dana stupanja
na snagu ovoga Zakona.

(2) Privremeni direktor obavit će pripreme za početak
rada javne ustanove te podnijeti prijedlog za upis u sudski registar.

(3) Agencija može započeti obavljati svoju djelatnost
danom upisa u sudski registar.

(4) Vlada Republike Hrvatske imenovat će Upravno
vijeće u roku od 30 dana od dana upisa Agencije u sudski registar, a u daljnjem
roku od 15 dana Upravno vijeće će donijeti Statut Agencije.

(5) Obvezuje se Ministarstvo, da u roku od 30 dana od
stupanja na snagu ovoga Zakona utvrde popis – bilancu, opreme i sredstava koje
preuzima Agencija, koji su na dan stupanja na snagu ovoga Zakona u tom tijelu
korišteni za poslove obilježavanja i nadzora plovnih putova.

(6) Obvezuje se Vlada Republike Hrvatske da u
vlasništvo Agencije prenese sredstva (pokretnine) prema sačinjenom popisu –
bilanci iz stavka 5. ovoga članka.

Članak 45.

(1) Obvezuje se Vlada Republike Hrvatske da prijedlog
petogodišnjeg plana razvitka plovnih putova unutarnjih voda pod­nese Hrvatskom
saboru u roku od godine dana od dana upisa Agencije u sudski registar.

(2) Do donošenja plana iz stavka 1. ovoga članka
gradnja plovnih putova i drugih građevina za plovidbu moguća je samo uz
suglasnost Vlade Republike Hrvatske.

Članak 46.

(1) Ministar će u roku od godine dana od dana
stupanja na snagu ovoga Zakona donijeti provedbene propise iz članka 11. stavka
2., 3. i 4., članka 13. stavka 5., članka 14. stavka 2., članka 16. stavka 3.,
članka 19.c stavka 3. i članka 58. stavka 2. ovoga Zakona.

(2) Do donošenja propisa iz članka 11. stavka 2.
ovoga Zakona primjenjivat će se Pravilnik o tehničkom održavanju plov­nih
putova unutarnjih voda (»Narodne novine«, br. 75/00.).

Članak 47.

Ovlašćuje se Odbor za zakonodavstvo Hrvatskoga sabora
da utvrdi i izda pročišćeni tekst Zakona o plovidbi unutarnjim vodama.

Članak 48.

Ovaj Zakon stupa na snagu osmoga dana od objave u »Na­rod­nim
novinama«.

Klasa: 342-19/03-01/01
Zagreb, 11. rujna 2003.

HRVATSKI SABOR

Predsjednik
Hrvatskoga sabora **Zlatko Tomčić,** v. r.

Zakon, NN 151/2003-2182